Selge on see, et liigvesi võib olematu või läbimõtlemata ehituslahenduse puhul ohustada hoone tervist.
Nii elamu kui ka elanike huvides on tähtis säästa maja vundamenti ja selle ümbrust veekahjustustest. Tõhus kuivendus ja sademeveetorustik kaitseb hoonet niiskuse, hallituse ning külma eest, vältides üleujutusi keldris ning lompide ja jää teket õueteedel.
Pinnast kuivendab drenaaž
Vundamenti ja hoone aluspinnast kuivana hoidva drenaaži torudeks ehk dreenideks kasutatakse tavaliselt 110 mm välisläbimõõduga augustatud toru, mille sein on kahekihiline: sile sisepind soodustab voolamist ja isepuhastuvust ning gofreeritud välispind tagab korraliku koormustaluvuse.
Kuivendustorustikku kuuluvad veel drenaažikaevud. Need on hoolduspunktid, mille kaudu on võimalik dreene läbi pesta.
Kaev on vajalik üle ühe pöördepunktis: siis on kindel, et hooldada
saab kogu torustikku. Elamu katuselt valgub aastas keskmiselt 50–100 m3 vihma- ja sulamisvett. Sademevesi, mida ei juhita majast eemale, võib koguneda lompidesse ning külmal ajal ka jäätuda, põhjustades aja jooksul ehituskonstruktsiooni niiskuskahjustusi.
Sademevesi liigub eraldi torudes